Euroopa Liidu Teataja L 307 , 24/11/2001 Lk 0020 - 0021



Komisjoni otsus, 22. november 2001, millega muudetakse komisjoni otsust 94/454/EÜ, milles sätestatakse Korea Vabariigist pärit kala- ja akvakultuuritoodete impordi eritingimused (teatavaks tehtud numbri K(2001) 3692 all) (EMPs kohaldatav tekst) (2001/818/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ [2]), eriti selle artikli 11 lõiget 5, ning arvestades järgmist: (1) Komisjoni 23. oktoobri 1995. aasta otsuses 95/454/EÜ, milles sätestatakse Korea Vabariigist pärit kala- ja akvakultuuritoodete impordi eritingimused, [3] viimati muudetud otsusega 2001/641/EÜ, [4] sätestatakse Korea Vabariigist pärit ja ühendusse eksportimiseks ettenähtud kala- ja akvakultuuritoodete veterinaarsertifikaadi näidis. (2) Komisjoni 23. oktoobri 1995. aasta otsusega 95/453/EÜ (milles sätestatakse Korea Vabariigist pärit elusate kahepoolmeliste karploomade, okasnahksete, mantelloomade ja meritigude impordi eritingimused, [5] viimati muudetud otsusega 2001/676/EÜ [6]) lubatakse külmutatud ja töödeldud kahepoolsete molluskite, okasnahksete, mantelloomade ja meritigude importi Korea Vabariigist. Seetõttu on tarvis täiendada otsuses 95/454/EÜ sätestatud veterinaarsertifikaadi terviseohutuse kinnitust asjakohaste märkustega kahepoolsete molluskite terviseohutuse nõuetele. (3) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 95/454/EÜ muudetakse järgmiselt. A lisa punkt IV asendatakse järgmisega: "IV. Terviseohutuse kinnitus Ametlik inspektor tõendab, et eespool nimetatud kala- või akvakultuuritooted: 1. on püütud ja neid on käideldud laevade pardal vastavalt direktiivis 92/48/EMÜ sätestatud sanitaareeskirjadele; 2. on lossitud, käideldud ning vajaduse korral pakitud, valmistatud, töödeldud, külmutatud, sulatatud ja ladustatud hügieeniliselt vastavalt direktiivi 91/493/EMÜ lisa II, III ja IV peatükis sätestatud nõuetele; 3. on läbinud sanitaarkontrollid vastavalt direktiivi 91/493/EMÜ lisa V peatükile; 4. on pakitud, märgistatud, ladustatud ja transporditud vastavalt direktiivi 91/493/EMÜ lisa VI, VII ja VIII peatükile; 5. ei ole pärit mürgistest ega biotoksiine sisaldavatest liikidest; 6. on läbinud rahuldavalt teatavate kalatoodete kategooriate puhul direktiivis 91/493/EMÜ ja selle rakendusotsustes sätestatud organoleptilised, parasitoloogilised, keemilised ja mikrobioloogilised kontrollid; 7. kui tegemist on külmutatud või töödeldud kahepoolmeliste karploomadega, on karploomad püütud 23. oktoobri 1995. aasta otsuse 95/453/EÜ (milles sätestatakse Korea Vabariigist pärit elusate kahepoolmeliste karploomade, okasnahksete, mantelloomade ja meritigude impordi eritingimused) lisas sätestatud püügipiirkondadest. Allakirjutanud ametlik inspektor teatab, et on tutvunud direktiivide 91/492/EMÜ, 91/493/EMÜ ja 92/48/EMÜ ning otsuste 95/453/EÜ ja 95/454/EÜ sätetega." Artikkel 2 Käesolevat otsust kohaldatakse 45 päeva pärast alates selle avaldamisest Euroopa Ühenduste Teatajas. Artikkel 3 Käesolev otsus on adresseeritud liikmesriikidele. Brüssel, 22. november 2001 Komisjoni nimel komisjoni liige David Byrne [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 264, 7.11.1995, lk 37. [4] EÜT L 224, 21.8.2001, lk 10. [5] EÜT L 264, 7.11.1995, lk 35. [6] EÜT L 18, 5.9.2001, lk 18. --------------------------------------------------